CELEX: 22010D0080
Language: hr
Date: 2010-06-11 00:00:00
Title: Odluka Zajedničkog odbora EGP-a br. 80/2010 od 11. lipnja 2010. o izmjeni Protokola 31 uz Sporazum o EGP-u o suradnji u određenim područjima izvan četiriju sloboda

11/Sv. 132
            
            
               HR
            
            
               Službeni list Europske unije
            
            
               92
            
         22010D0080
   
               L 244/41
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 80/2010
   od 11. lipnja 2010.
   o izmjeni Protokola 31 uz Sporazum o EGP-u o suradnji u određenim područjima izvan četiriju sloboda
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, u daljnjem tekstu „Sporazum”, a posebno njegove članke 86. i 98.,
   budući da:
   
               (1)
            
            
               Protokol 31 uz Sporazum izmijenjen je Odlukom Zajedničkog odbora EGP-a br. 109/2008 od 26. rujna 2008. (1)
               
            
         
               (2)
            
            
               Primjereno je proširiti suradnju ugovornih stranaka Sporazuma kako bi se uključila Odluka br. 922/2009/EZ Europskog parlamenta i Vijeća od 16. rujna 2009. o interoperabilnim rješenjima za europske javne uprave (ISA) (2).
            
         
               (3)
            
            
               Protokol 31 uz Sporazum trebalo bi stoga izmijeniti kako bi se omogućila provedba te proširene suradnje od 1. siječnja 2010.,
            
         ODLUČIO JE:
   Članak 1.
   Protokol 31 uz Sporazum mijenja se kako je određeno u Prilogu ovoj Odluci.
   Članak 2.
   Ova Odluka stupa na snagu sljedećeg dana od dana posljednjeg priopćenja Zajedničkom odboru EGP-a u skladu s člankom 103. stavkom 1. Sporazuma (3).
   Primjenjuje se od 1. siječnja 2010.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 11. lipnja 2010.
      
         
            Za Zajednički odbor EGP-a
         
         
            Predsjednik
         
         Alan SEATTER
      
   
   
      (1)  SL L 309, 20.11.2008., str. 39.
   
      (2)  SL L 260, 3.10.2009., str. 20.
   
      (3)  Ustavni zahtjevi nisu navedeni.
   PRILOG
   ODLUKA ZAJEDNIČKOG ODBORA EGP-a br. 80/2010
   Članak 17. (Telematička razmjena podataka) Protokola 31 uz Sporazum mijenja se kako slijedi:
   
               (a)
            
            
               u stavku riječi „stavka 5. točke (a)” i „stavka 5. točke (b)” zamjenjuju se riječima „stavka 6. točke (a)” i „stavka 6. točke (b)”;
            
         
               (b)
            
            
               u stavku 1. umeće se sljedeći podstavak:
               „Države EFTA-e od 1. siječnja 2010. sudjeluju u projektima i aktivnostima programa Unije iz stavka 6. točke (c), u mjeri u kojoj se tim projektima i aktivnostima podupire druga suradnja među ugovornim strankama.”;
            
         
               (c)
            
            
               u stavku 2. riječi „stavka 5.” zamjenjuju se riječima „stavka 6.”;
            
         
               (d)
            
            
               u stavku 3. riječi „stavka 5. točke (a)” zamjenjuju se riječima „stavka 6. točke (a)”;
            
         
               (e)
            
            
               u stavku 4. riječi „stavka 5. točke (b)” zamjenjuju se riječima „stavka 6. točke (b)”;
            
         
               (f)
            
            
               stavak 5. postaje stavak 6.;
            
         
               (g)
            
            
               iza stavka 4. umeće se sljedeći stavak:
               „5.   Države EFTA-e, od početka suradnje u programu iz stavka 6. točke (c), u potpunosti sudjeluju, bez prava glasa, u radu relevantnom za EGP Odbora za interoperabilna rješenja za europske javne uprave (Odbor ISA), koji pomaže Europskoj komisiji u provedbi, upravljanju i razvoju tog programa, u mjeri u kojoj se odnosi na projektne dijelove programa koji su relevantni za EGP.”;
            
         
               (h)
            
            
               na kraju stavka 6. dodaje se sljedeće:
               
                           „(c)
                        
                        
                           radi sudjelovanja od 1. siječnja 2010.:
                           
                                       —
                                    
                                    
                                       
                                          32009 D 0922: Odluka br. 922/2009/EZ Europskog parlamenta i Vijeća od 16. rujna 2009. o interoperabilnim rješenjima za europske javne uprave (ISA) (SL L 260, 3.10.2009., str. 20.)”.